Viktors Valainis

Viktors Valainis (dzimis ) ir latviešu politiķis. Partijas Latvijas Zemnieku savienība biedrs un kopš 2023. gada tās valdes priekšsēdētājs. Bijis 14. Saeimas deputāts. Šobrīd ir Latvijas Republikas Ekonomikas ministrs, ievēlēts no Zaļo un Zemnieku savienības. Iepriekš pārstāvējis Reformu partiju un Jēkabpils partiju, bijis vairāku iepriekšējo Saeimas sasaukumu deputāts.

 Biogrāfija 
Izglītību ieguvis Jelgavas Valsts ģimnāzijā un Rīgas Tehniskajā universitātē, studiju programmā Būvuzņēmējdarbība un nekustamā īpašuma vadība.Kā tikt galā ar māju Diena Darbojies uzņēmējdarbībā, atverot mūzikas klubu "Post Club" Jelgavā, kur pats strādājis par bārmeni.Ekonomikas ministra amatam ticis apspriests kādreizējais bārmenis?  NRA

Strādājis Jelgavas nekustamo īpašumu pārvaldē par ēku ekspluatācijas daļas vadītāja vietnieku, bijis valdes loceklis uzņēmumā "VOE aģentūra" un nodibinājumā "Latvijas Namu pārvaldnieku ģilde".

 Politiskā darbība 
2011. gadā iestājies Zatlera Reformu partijā (ZRP). No šīs partijas saraksta kandidēja 11. Saeimas ārkārtas vēlēšanās, kur arī tika ievēlēts no Zemgales vēlēšanu apgabala.  kopā ar pieciem citiem ZRP biedriem pameta partiju, tādējādi protestējot pret nedemokrātisko lēmumu pieņemšanu ZRP iekšienē.Dienu pirms 11.Saeimas sanākšanas sašķeļas ZRP frakcija 2013. gada martā kļuvis par Satiksmes ministrijas parlamentāro sekretāru.

12. Saeimas vēlēšanās V. Valainis kandidēja no partijas "Vienotība" saraksta, kurā to virzīja viņa pārstāvētā Jēkabpils partija,Viktors Valainis kā Jēkabpils reģionālās partijas pārstāvis piedalīsies Saeimas vēlēšanās no "Vienotības" saraksta  radio1.lv taču netika ievēlēts. 2015. gada aprīlī saņēma mandātu uz laiku, kamēr Jānis Reirs pilda finanšu ministra pienākumus, pēc tam, kad Vjačeslavs Dombrovskis nolika deputāta mandātu. 2016. gadā V. Valainis kļuva par Ekonomikas ministrijas parlamentāro sekrtetāru, bet aprīlī arī par Latvijas Lielo pilsētu asociācijas izpilddirektoru (iepriekš šajā amatā darbojās Ministru prezidents Māris Kučinskis).

2018. gada sākumā izstājies no "Vienotības" Saeimas frakcijas pēc balsojumiem pretēji kopējai frakcijas nostājai. Pēc tam paziņojis par izstāšanos arī no Jēkabpils partijas. Paziņojis, ka politisko nākotni saskata Zaļo un Zemnieku savienība (ZZS) sastāvā. No tās saraksta ievēlēts 13. Saeimā kā vēlētāju visvairāk atbalstītais ZZS kandidāts Zemgales vēlēšanu apgabalā. Pirms vēlēšanām arī iestājies apvienību veidojošajā Latvijas Zemnieku savienībā.Valaiņa ievēlēšana ļautu Brigmanim atgriezties la.lv V. Valaiņa veiksmīgā individuālā priekšvēlēšanu kampaņa atstāja ārpus Saeimas vienu no saraksta līderiem Latvijas Zemnieku savienības vadītāju Augustu Brigmani.

2019. gadā V. Valainis kandidēja Eiropas Parlamenta vēlēšanās no Zaļo un Zemnieku savienības, taču saraksts neguva pietiekošu vēlētāju atbalstu.

2020. gada ārpuskārtas Rīgas domes vēlēšanās V. Valainis kandidēja no Zaļo un Zemnieku savienības saraksta ar pirmo numuru kā apvienības Rīgas domes priekšsēdētāja kandidāts, tomēr saraksts nesaņēma pietiekošu vēlētāju atbalstu, lai būtu pārstāvēts Rīgas domē.

2021. gada oktobrī pret V. Valaini tika uzsākts kriminālprocess par kukuļdošanu, iesaistoties amatu sadalē Dobeles novada domes vadībā. Gada nogalē kriminālprocess tika izbeigts.

2022. gadā ievēlēts 14. Saeimā no Zaļo un Zemnieku savienības saraksta, saņemot visvairāk plusu (7079) starp tajā kandidējušajiem politiķiem. 2023. gada aprīlī V. Valainis tika ievēlēts par Latvijas Zemnieku savienības valdes priekšsēdētāju, stājoties Armanda Krauzes vietā.

2023. gada 15. septembrī ievēlēts par ekonomikas ministru Evikas Siliņas Ministru kabinetā.

 Atsauces 

 Ārējās saites 

 CVK profils

 Deputāti uz delnas profils

Kategorija:1986. gadā dzimušie
Kategorija:Reformu partijas politiķi
Kategorija:Latvijas Zemnieku savienības politiķi
Kategorija:11. Saeimas deputāti
Kategorija:12. Saeimas deputāti
Kategorija:13. Saeimas deputāti
Kategorija:14. Saeimas deputāti
Kategorija:Latvijas ekonomikas ministri
Kategorija:Pašreizējie Ministru kabineta locekļi
Kategorija:Latvijas parlamentārie sekretāri
Kategorija:Rīgas Tehniskās universitātes absolventi